Sinpleki hurbila | Top esperientziak | Turismoa Euskadi - Turismoa Euskadin\nZer iruditzen zaizue eskualde honetako altsor gordeenera txango bat egingo bagenu?\nAraotzeko aranean barneratuz kontraste handidun ibilbidea proposatzen dizugu: horma bertikaletatik, artzain-zelaietaraino azkenik egun-pasa baserri baten mahasti tradizionalak bisitatuz amaitzeko. Txakolina ekoizten duen baserria, hain zuzen ere. Egun-pasa hau Oñati inguruan egin daitezken beste ekintza batzuekin konpartitu daiteke.\nOñatitik Arantzazurako bidean bidegurutze batekin topo egingo dugu eta bertan eskubitara hartuz gero, kareharrizko harrokaz babesturiko aran batetan murgilduko gara Araotz auzora iritsi arte. Puntu honetan 10km-tako ibilbide zirkular bat hasten da (Uraren bidexka) Aitzuloko Begi misteriotsura iritsi arte eta bertan imaginazioa martxan jarriko dugu. Bidelagun izango ditugu larre, ermita galduren bat, ardi alairen batzuk eta bakardadea. Paisaia hartaz lasai gozatzeko jaki batzuk eraman daitezke motxilan eta txokorik gustutkoenean zertxobait jan daiteke.\nIbilaldia amaitu ostean eta ibilgailua utziriko gunera itzultzean Oñatirantz joango gara baina aurretik euskal kulturak bere duen “Txakolin” (Getariako denomiinazioa duen) ardo txuria nola egiten den, mahastiak nolakoak diren eta zein zapore duen ikasteko aukera paregabea dugu. Urzelai familiak Belaskua proiektua konpartitzeko beren ateak irekiko dizkigute. Arratsalde amaieran, Oñatiko alde zaharrean bertako biztanleen ohitura bera jarraituz eta beraiez inguraturik egunari amaiera eman diezaiokegu zerbait jane do edaten.\nNon jan plan honetan: https://www.turismodebagoiena.eus/es/donde-comer/\nNon ostatu hartu plan honetan: https://www.turismodebagoiena.eus/es/donde-dormir/\nTradizioz osaturiko mundua\nBodega Belaskua txakolina\n· Bodegan bisita egiteko aurrez hitzordua hartu.\n· Oinez egiteko oinetako erosoak aukeratu eta badaezpada ere arropa bero eta euritakoa ere hartu eguraldiak hala eskatuz gero.


Parisek lekua kendu dio Londresi negozioak egiteko Europako hiri onena bezala — LABORAL Kutxa\nParisek lekua kendu dio Londresi negozioak egiteko Europako hiri onena bezala\n4 iraila, 2018 | argitaratuta LABORAL Kutxa\nBrexitak badirudi ondorioak ekarri dizkiola Britainiako hiriburuari, Parisek lehen aldiz gainditu baitu Londres, atzerriko enpresarientzat (batik bat estatubatuarrak) Europako hiri erakargarriena bezala. Hori ageri da Ernst & Young (EY) enpresak egindako azterketan, konpainien arduradunen %37ak Paris hautatu dute-eta.\nAtzerriko enpresariek negozioak egiteko hautatutako 4 hiriak\n– Paris (%37)\n– Londres (%34)\n– Berlin (%24)\n– Francfort (%22)\n2015. urtean, Erresuma Batua Europar Batasunetik ateratzea ikusten ez zela, inkesta egindako atzerriko konpainien arduradunek Londres hautatu zuten (%52) negozioak egiteko hiri onena bezala. 2017an, britainiar hiriburua %32ak bozkatu zuen, eta, 2018an, %34ak bozkatu badute ere, Paris nagusitu zaio, iazko %27tik aurtengo %37ra igaro baita. Estatubatuarrek babestu dute gehien botoen %22arekin.\nHala ere, EY-ren azterketan ageri da Parisek atzerriko inbertsiogileen 1.119 proiektu zituela Frantzian 2017an ezartzeko; hau da, Erresuma Batuan (1.205) eta Alemanian (1.124) baino gutxiago.\nParisek oraindik hobetu behar du\nHalaber, azterketaren arabera, atzerriko enpresariek ustez, badira herrialdean inbertitzeko eragozpenak:\n– Fiskalitate-maila altua du.\n– Administrazio-prozedurak konplexuak eta motelak dira.\n– Laneskuaren kostua oso altua da.\nZailtasunak zailtasun, atzerriko inbertsiogileen proiektuak 2017an Frantzian 2016an baino %31 gehiago izan ziren; beraz, horrek adierazten du bide onetik doala. Hain zuzen ere, iazko azaroan, Parisek Europako Banku Agentziaren egoitza hartu zuen, eta konpainia handiak Londrestik Parisa joan ziren; halaber, startup-ak argiaren hiria hautatzen hasi ziren bertan geratzeko. Zify, indiar startup-a, gidari partikularrek beren ibilgailua parteka dezaten bultzatzen aritzen da, eta Paris hautatu du Europako egoitza bezala, eta Macron lehendakariak startup gehiago erakartzeko plana abian jarri du jada.\nStartup-en munduko inkubagailu handiena\nIldo horretan, duela urtebetetxo pasata, startup-en munduko inkubagailurik handiena inauguratu zuten, “Station F”, Parisko karga-geltoki zahar baten barruan; bertan, arrisku-kapitaleko 30 enpresak baino gehiagok, Accel Partners-etik hasi eta Index Ventures-era bitarte, inbertsioak egiten dituzte. Hori dela-eta, aurtengo urtarrilean, Las Vegasko Consumer Electronics Show-ean, Kontsumo Elektronikaren nazioarteko azokarik handienetarikoan, frantses startup-ek atzerriko ordezkaritzarik handiena izan zuten.\nHorrela jarraituz gero, baliteke Silicon Valley-ko ekintzaile askok begirada Parisen jartzea haien startup-ak abian jartzeko.


Estatistikaren edo ingeniaritzaren esparruko analisi konplexuekin lan egiteko, urratsak eta denbora aurreztu dezakezu Calc aplikazioaren datu-estatistikak erabilita. Analisi bakoitzerako datuak eta parametroak emanda, tresna multzoak estatistikako edo ingeniaritzako funtzio egokiak erabiltzen ditu emaitzak kalkulatu eta irteera-taula batean bistaratzeko.\nBete kalkulu-orriko taula bat datu multzoaren propietate estatistiko nagusekin.\nEmandako datu multzo baten bariantza-analisia (ANOVA) sortzen du\nZenbakizko datuen bi multzoren arteko korrelazioa kalkulatzen du.\nZenbakizko datuen bi multzoen kobariantza kalkulatzen du.\nDatu-serie leuna ematen du\nDenbora-serie baten batezbesteko higikorra kalkulatzen du\nDatu multzo baten erregresio-analisia ematen du\nBi datu-laginen parekatutako t-testa kalkulatzen du.\nBi datu-laginen F-testa kalkulatzen du.\nBi datu-laginen z-testa kalkulatzen du.\nDatu lagin baten khi-karratuaren proba kalkulatzen du.\nDatu multzo baten Fourierren analisia ekoizten du, zenbaki konplexuen sarrerako matrize baten Fourierren transformatu diskretua (DFT) kalkulatuz Fourierren transformatu azkarren (FFT) algoritmo pare bat erabilita.\nTitle is: Datu-estatistikak Calc-en


Literatur Emailuak » atalkakoak\nApi 17 03\nBaietz astea gaizki bukatu-ren itzulera\nAste batzuetako hutsunearen ondoren, duela 25 urte berriz ere argitaratu zen Saizarbitoriaren eta Izagirreren Baietz astea gaizki bukatu saila Zeruko Argian. "Rubial pozik Astea baietz gaizki bukatu utziko genuelakoan. Ba ez. Ez dugu abandonatzen eta alperrik du hor zehar asesoria kulturalak eskaini behar dizkigula esaten ibiltzea". Go home Mr. Church zuen aste hartako artikuluak, eta Aberri Egunaren ondokoez ziharduen.\nApi 03 03\nInazio Atxukarroren museoa eta Antxon Ezeizaren ibilerak\nSasoitxo bat isilik izan ondoren, indartsu itzuli ziren duela 25 urteko martxoan Koldo Izagirre eta Ramon Saizarbitoria Gure pertsonaia pertsonalaren pertsonaltasuna elkarrizketa-atalera. Martxoaren 19ko data zeraman Zeruko Argia-n Inazio Atxukarroren museora eraman gintuen bikoteak; eta hurrengo astean Antxon Ezeizarekin jarri zuen hitzordua. Irakurleek nabaritua zuten, nonbait, hutsunea, izen hori zeraman gutuna argitaratu baitzen Atxukarrorekiko solasa zekarren 778. zenbakian, Izagirre eta Saizarbitoriaren falta gaitzetsiz (Xabier eta Albertok sinatua zen gutuna). Lemoizko Zentralak hartu zuen azala eta artikulu nagusia; Sarrionandiaren artikulu pare bat ere irakur zitezkeen. Aberri Eguna izan zen, berriz, 779. zenbakiko azala eta mamia hartu zituen gaia. Oro har liburugintzaz eta bereziki liburuen prezio garestiaz ere bazen artikulua.\nOts 13 03\nEscritor vasco / Euskal idazlea polemika (eta III)\n1978an izandako “Escritor vasco / Euskal idazlea” eztabaidaren azken atala dakarkizuegu aste honetan. Hierro egunkarian argitaratutako mahai-ingurua, Zer egin? aldizkariko artikulua, eta “Narrativa vasca actual: antología y polémica” liburuko beste testutxo bat, José Luis Merinok idatzia. Antologia hori handik urtebetera argitaratu zen eta zati handi bat eskaini zion aipatu polemikari.\nKategoriak: atalkakoak, urteurrenak.\nOts 06 03\nEscritor vasco / Euskal idazlea polemika (II)\nAurreko astean helarazi genizuen1978an izandako “Escritor vasco / Euskal idazlea” eztabaidaren lehen artikulu-multzoa. Oraingoan beste hainbat egileren iritziak gehitu dizkiogu: Elías Amezaga, Martin Ugalde, Ramón Buckley eta Jon Urrujulegi. Datorren astean argitaratuko dugu sail horretako azken emaitza.\nMikel, Antxon, Joxan, Pello eta Sabintxo\nDuela 25 urteko Gure pertsonaia pertsonalaren pertsonaltasuna elkarrizketa-atalean, Saizarbitoriak eta Izagirrek ikastolako bost gaztetxo eraman zituzten Zeruko Argiako orrialdeetara: Mikel, Antxon, Joxan, Pello eta Sabintxo. Argazkiak ere baziren, baina begiak estalita. Aldizkariko zenbaki hartan, Perturren desagerketari buruzko datu berriak izan ziren gai nagusia, eta Joseba Sarrionandiaren ipuin labur batzuk eta Koro Navarroren liburu kritika ere aurki zitezkeen.\nUrt 30 03\nEscritor vasco / Euskal idazlea polemika duela 25 urte\n1978ko urtarrilean Raúl Guerra Garrido idazle donostiarrak polemika handia piztuko zuen artikulua argitaratu zuen Eginen. Bertan, literatura erdaraz idazten duten euskal herritarrek bazterketa bikoitza jasaten zutela salatzen zuen. Egunkari hartan bertan erantzun zion Xabier Kintanak, Zeruko Argian Koldo Izagirrek eta Ramon Saizarbitoriak, Deian Elías Amezagak eta Martin Ugaldek, eta gehiagok, dozena bateko artikulu saila osatu arte.\nGeroztik ia kronikoa bihurtu den eztabaida honek, orduko hartan izan zuen agerpenik goriena eta joriena. Hurrengo Emailuetan polemika horretako gainerako artikuluak bilduko ditugu.\nMarisa barra atzean\nKoldo Izagirre / Ramon Saizarbitoria bikotearen Baietz astea gaizki bukatu aste batzuez desagertu zen, elkarrizketak egiteari heldu zioten bitartean. Sail berriari Gure pertsonaia pertsonalaren pertsonaltasuna ipini zioten izena, eta hurrengo hilabeteetan bost elkarrizketa bururatu zituzten. Lehen-lehenik, prostituta anonimo bat izan zen protagonista, Marisa barra atzean izeneko artikuluan. Zeruko Argia-ko zenbaki hartan beste hauek ere irakur zitezkeen: Oskorriren "Mosen Bernat Etxepare", J.L. Davanten koplak edo Juan Txillidaren marrazkia.\nUrt 23 03\nClaudia Cardinaleren dezepzioa\nAurreko asteko gaiari jarraituta, Claudia Cardinale sekuestratzeko plana zelan amaitu zen kontatzen ziguten aste hartako Baietz astea gaizki bukatu sailean,eskoletan euskara sartzearen eztabaidarekin batera. Zeruko Argia-ko zenbaki hartan ere Martin Villak esandako “Dos a uno a nuestro favor” esaldi famatuaren sorburuan dauden hilketak izan ziren gai nagusia.\nUrt 16 03\nClaudia Cardinale sekuestratzeko plan izkutua\nIndarberrituta itzuli ziren Ramon Saizarbitoria eta Koldo Izagirre Baietz astea gaizki bukatu sailaren 1978ko lehen alean. Normalean baino orrialde bat gehiago, tartean Claudia Cardinale sekuestratzeko plana ere definitzen zuten. Zeruko Argia-ko zenbaki hartako beste eduki batzuk: Olariagaren Mozorrozko pertsonaia berria, eta Mitxelena bertsolariari egindako elkarrizketa.\nUrt 09 03\nAstea gaizki bukatzeko modurik ez\nZeruko Argia-ren urte hasierako zenbaki bikoitzaren (767-768.a) ostean, 1977ko urtarrilaren 8an ez zen Baietz astea gaizki bukatu sailik argitaratu. Aste honetan, beraz, ezin gozatu, Koldo Izagirreren eta Ramon Saizarbitoriaren artikuluez.\nUrt 02 03\nAve Cesar, agur tú\nHizkuntz politika eta elebitasunak sortutako hainbat korapilo jorratzen zituzten Koldo Izagirre eta Ramon Saizarbitoriak Baietz astea gaizki bukatu saileko 1978ko lehen artikuluan. Ave Cesar, agur tú izan zuen izenburua. Zeruko Argia aldizkariaren ale hartako beste zenbait eduki: 1977. urteko bilana, Bardeetako tiro poligonoa, Charles Chaplinen heriotza…\nAbe 26 02\nParlamentariek ez omen dute\n1977ko abenduaren 25eko Baietz astea gaizki bukatu saileko artikuluak Parlamentariek ez omen dute aurreautonomiarik lortu izan zuen izenburua. Zeruko Argia aldizkariaren ale hartako beste zenbait edukiren artean, irakurle batek “medio metro” eta “cuanto más alto más bobo” deiturak erabiltzen ditu Izagirre eta Saizarbitoriari buruz, berauen artikulu bat kritikatzeko orduan.\nAbe 19 02\n1977ko abenduaren 18ko Baietz astea gaizki bukatu saileko artikuluak Berriz ere izan zuen izenburua. Zeruko Argia aldizkariaren azala eta editoriala: Fran Aldasororen askapenaz. Barruan beste zenbait eduki: “Ipurbeltz” aldizkariaren lehen alea plazara, Juan Luis Goenagaren erakusketa, Joseba Sarrionandiak Xabier Gereñoren nobela bati egindako kritika, Itxaro Bordaren bertsoak Xabier Leteri. Hurrengo asteko artikulua: “Parlamentariek ez omen dute aurreautonomiarik lortu”.\nAbe 12 02\n1977ko abenduaren 11ko Baietz astea gaizki bukatu saileko artikuluak Baietz astea izan zuen izenburua, non Koldo Izagirrek eta Ramon Saizarbitoriak aitortu zuten: “Pues bai, gu futbolzale amorratuak gara”. Zeruko Argia aldizkariaren azalak honela zioen: “Emakumeak burrukan”, gerra garaiko emakume anarkistez. Barruan beste eduki batzuk: Antton Olariagaren Hormasprayko, Ibon Sarasolaren “Hitz bitan” saileko lehen artikulua, Jon Sendagortaren “Artea eta anarkismoa” artikulua.\nAbe 05 02\nUniversitas Deustensi Ecclesiae\n1977ko abenduaren 4ko Baietz astea gaizki bukatu saileko artikuluak Universitas Deustensis Ecclesiae izan zuen izenburua. Zeruko Argia aldizkariaren azalean “Homosexual eta beste zokoratuak” lema, eta gaiari buruzko editoriala eta erreportaia. Barruan beste eduki batzuk: Ibon Sarasolak iragarri zuen “Euskal jardunak” artikulu saila abiaraziko zuela; Jon Sendagortak Jose Julian Bakedanoren “Bost” filmari buruz idatzi zuen. Datorren asteko artikulua: “Baietz astea”.\n1667: Jacques Bela hil zen\n1812: Jose Antonio Uriarte jaio zen\n1891: Krispin Beobide hil zen\n1901: Justo Mokoroa jaio zen\n1908: Etxahun-Iruri (Pierre Bordazarre) jaio zen\n1849: Anne Bronte hil zen\n1903: Iosif Utkin jaio zen\n1912: Patrick White jaio zen\n1916: Walker Percy jaio zen\n1921: Heinz G. Konsalik jaio zen\n1922: Jose Craveirinha jaio zen\n1935: Steinbecken Tortilla Flat argitaratu zen\n1940: Maeve Binchy jaio zen\n1972: Violette Leduc hil zen\n1990: Giorgio Manganelli hil zen\n2001: Francis Bebey hil zen\n2014: Maya Angelou hil zen


Arrankudiaga izango da Urriko Martxaren bigarren geltokia - Arrankudiaga-zollo - Aiaraldea.eus\nArrankudiaga izango da Urriko Martxaren bigarren geltokia\nTxabi Alvarado Bañares 2018-10-23 07:00\nTxondor gaztetxean geratuko dira martxako partaideak. / Arrankudiaga-Zolloko Gazte Asanblada\nUrriaren 27an igaroko da ibilaldia Aiaraldetik. Parte hartzeko bonoak Txondor gaztetxean eskuratu daitezke.\nUrriaren 5etik 6ra ibilaldia egin zuten Areta, Amurrio, Orozko, Laudio, Urduña eta Amurrioko gazte asanbladek. Datorren asteburuan, aldiz, Arrankudiaga-Zolloko Asanbladaren txanda izango da. Hego Uribeko gazte asanbladek Urriko Martxa egingo dute ostiraletik igandera.\nLarunbatean -urriak 27- geratuko da ibilaldia Arrankudiagan. Zeberiotik iritsiko dira gazteak eskualdera. Bidean Untzuetako gazteluari buruzko hitzaldia egingo dute.\nHerrira iristean bazkalduko dute, eta hainbat tailer egingo dituzte arratsaldean: soinu ekipoarena, autodefentsarena eta bihurrikeriena. 21:30ean afalduko dute eta mikro-irekia egongo da gero.\nIgandean Arrankudiaga atzean utzi eta Ugaorantz abiatuko dira. Arrigorriagan emango diote amaiera hiru egun iraungo duen egitasmoari. Egun baterako bonoak 10 euro balio ditu eta ibilaldi osokoak 25 euro. Txondor gaztetxean eskuratu daitezke tiketak.\nAntolatzaileek prentsaurrekoa egin zuten irailean egitasmoaren nondik norakoen eta helburuen berri emateko:


Getaria - Ereiten\nObjektua kontserbatzen ez denean, dokumentua kontsulta dadila\nBizitzan aurrera doazen heinean, atzera begiratzeko beta eta gogoa izaten dute askok; horretarako, informazio paregabea aurkitzen da artxiboetan. Horrela egin zuen Argentinan jaioa zen baina Getarian sustraiak zituen erabiltzaile batek 1980. urtean. Udalari eskutitz bat zuzendu zion jakin-min asetu nahian. Egun, korrespondentzia hau eta bere erantzuna, paradoxikoki, artxiboan aurkitzen dira; oso interesgarria da bertan kontatzen den auzia eta hil honetan gertaera hauei buruz hitz egitera gatozkizue.\nGizonezko honen arbasoa Manuel Agote Bonaetxea zen. 1755ean jaiotako Getariako seme honek Atlantikoan eta Pazifikoan egindako bidaiak aski ezagunak dira. Marinela izan aurretik, ordea, letra-gizona izan zen; hau horrela, itsasoko abenturak alde batera utzi eta Getariako alkate ere izan zen. Jardun honetan zela, bere herrikide izan zen Juan Sebastian Elkanori oroigarri bat eraiki nahi izan zion; eskultura bat ordaintzeko Udalak diru nahikorik ez zuenez, bere poltsikotik jarritako diruarekin bete zuen bere nahia. Alfonso Giraldo Bergaz artista kontratatu zuen lan hau egiteko. 1800. urteko abenduaren 25ean, Gabon Egunean, inauguratu zuten eta oinarrian latinez, gazteleraz eta euskaraz Elkanori gorazarre egiteko hitz batzuk gehitu zitzaizkion. Manuel Agote Bonaetxea 1803. urtean hil zen.\nLehenengo Karlistaldian, 1836. urtean konkretuki, monumentua apurtu egin zuten; beso eta aurpegiko atal batzuk galdu omen zituen. Honen aurrean, estatua alkate ohiak ordaindua izan zenez, beren hurrengoek marmolezko irudia Getariatik hartu eta Zestoan zuten etxera eraman zuten.\n1906an Isabel Muñoz Agotek, oinordekoak, eskutitz bat luzatu zion Getariako Udalari. Zestoan zituzten ondasunak saldu egin bazituzten ere, bere ama zenak Juan Sebastian Elkanoren estatuaren zaintza beregain utzi zuela jakinarazten zion. Bera Madrilen bizi zenez, ezin zuen ondasun honen kargu egin; ondorioz, Getariako Udalari oparitzea erabaki zuen. Benito Aranburu Zestoako auzotar eta alkatea, era berean, Agote familiak saldutako eta eskultura aurkitzen den etxearen jabe zen. Honen aburuz, Isabel Muñoz Agotek ez zuen ondasun honen gaineko erabakitze ahalmenik, mementu horretan bere jabetzakoa baitzen. 1909ko otsailaren 6an, bere nahia lortu gabe, Isabel Muñoz Agote Madrilen hil zen.\nIstorio honek gogoeta batera garamatza: artxiboen laguntzaz gaur egun ikusi eta sentitu ezin dugun historia berregin daitekeela. Gure arbasoek sortu zuten informazioa zaindu eta gu sortzen ari garena kontserbagarri bihurtu.\nKlara Gorosabel Zaldibia, Getariako artxibotik\nIrudia: Pintoresco Español (147 or., 19 zk., 1864)\nEmeterio Sorazu Ugartemendia, jatorrizkotik jatorrira\nLiburutegiak eta artxiboak bereizteko zailtasunak izaten dituzte askok. Amankomunean asko duten arren, desberdintasunak ere nabariak dira; bietan informazioa gorde eta kudeatzen da, baina artxiboetan, liburutegietan ez bezala, originalak bakarrik kontserbatzen dira. Autore batek liburu bat argitaratzen duenean, bere obraren kopia ugari ekoizten du. Hauek liburu-dendetara edota liburutegietara heltzen direnean, irakurleak kopia hauetariko bat eskuratu eta irakur dezake. Horrela hedatzen da igorlearen mezua. Artxiboetan berriz, ekoizle batek bere zereginak betetzerakoan sortutako dokumentazioak kudeatzen dira. Ebidentzia hauek originalak dira, ez daude beste inon.\nBaina askotan errealitatea teoria baino anitzagoa izaten da. Horren isla, Getariako Udal Artxiboan egin genuen aurkikuntza. Emeterio Sorazu Ugartemendia apaiz eta ikertzaileak idatzitako Askizuren kondaira eta bertako familien jatorria izeneko argitaratu gabeko lana topatu genuen.\nEmeterio Sorazu Ugartemendia Askizuko Serorategi etxean jaio zen 1937ko urtarrilaren 27an. Nahiz fisikoki Ibarran bizi, 2008ko apirilaren 14an, sorlekura itzuliko da lan honen bidez. Eskarmentu handiko ikertzaile roletik, ondoen ezagutzen zuen lurraldea eta bertako eraikuntza eta familiak aztertu zituen. Idazlanak, beraz, kutsu profesional eta pertsonala uztartzen ditu. Ikuspuntu pribilegiatu honen bidez, Askizuko kultura materiala zein ez-materiala biltzen da aipatu dokumentuan.\nOndorioz, gaur egun, ingurumari horiek ezagutzeko iturri aberatsa da liburu hau. Askizuko jatorria duen edozeinek, bere familiaren eta baserriaren nondik norakoak ezagutu ditzake. Gainera, artxiboko dokumentuetan ez-ohikoak diren datuen berri ere izan dezake irakurleak; Ahoz aho eta belaunaldiz belaunaldi transmititutako informazio galkorra baita askotan ikertzailearen informazio iturria.\nOriginala zer den bi hitzetan adierazi beharko bagenu, bakar eta jatorrizko kontzeptuak aukera genitzake. Askizuren kondaira eta bertako familien jatorria liburua bakarra da. Ez zen argitaratua izan, beraz, dakigunez behintzat, ez dago lan honen beste kopiarik. Emeterio Sorazu, gainera, jatorriz Askizukoa zen. Bere guraso eta aitona-amonengandik jaso zuen kultura eta jakinduria partekatzen du irakurlearekin idatzi honen bidez. Dokumentu hau, hortaz, zentzu guztietan originala da.\nEmeterio Sorazu Ugartemendiaren heriotzetik bederatzi urte beteko dira abenduan. Urteurren honen testuinguruan eta bere lana nabarmenduz, artikulu honetako hitzak bera omentzeko erabil bitez.\n*Argazkiaren iturria: https://www.diariovasco.com/v/20101218/tolosa-goierri/emeterio-sorazu-fallecio-tras-20101218.html\nGetariako Udal Artxibotik\nBIBLIOGRAFIA: Larrañaga, Mikel Martín (2016): Serorak Euskal Herrian: Ikuspegiak, hastapenetatik desagerrarazterarte (Antzinate Berantiarra” XVIII. Mendea) (Doktoretza tesia), EHU.\n– Batzarraren eguna, tokia eta data.\n– Batzarreko partehartzaile diren pertsonen izen-abizenak.\n– Batzarraren hasiera ordua.\n– Partehartzaileek guztiek izandako esku hartze guztiak.\n– Batzarreko erabaki edo/eta akordio guztiak. Argi erregistratu beharko dira, bozkaketa kasuan, honen nondik norakoak, partehartzaile bakoitzaren botoak eta, nola ez, emaitzak.\n– Proposamen eta gertakari mota guztiak.\n– Bilera amaiera ordua eta parte hartzaileen sinadurak.\nArtxiboa erre ondorengo informazioa kontserbatzen denez, badakigu Katrapona beko zubi altxagarria kentzeko erabakia 1845. urtean etorri zela. Etorri zela diogu, erabakia ez baitzuen herriak hartu. 1845eko azaroaren 15eko udal aktak dioenaren arabera, Gipuzkoako Probintziako Komandante Jeneralaren aginduz: “ Que ese rellene la pequeña zanja (…) retirandose el puente levadizo que hoy cubre dicha zanja sustituiendolo con puerta nueva adecuada que tenga su rastrillo (…) siendo de cuenta de la villa el importe de las obras”. Agindua kanpotik baina gastua barrutik. Argia da orain dela mende eta erdi, gaur egun gertatzen den moduan, askoz ere errazagoa zela agindua ematea ordaintzea baino.\nAlde batetik, neskatilak zeukan aurpegia aipatu behar da, beretzako opariak eskatzearekin nahikoa ez eta bere aita, ama, anaia, amona eta lagunentzako ere eskatzen baitzituen, eta ez edonolako opariak gainera. Bestalde, ume behartsuentzako egiten duen jostailu eskaera azpimarragarria da, garai hartako moralitate kristauaren karitatearen erakusgarri. Azken kontu honi dagokionez, hor geratuko zaigu zalantza ea eskaera hauekin eskubazal eta persona on modura kalifika zitekeen Blanquita edo Errege Magoei itxura ona emateko estrategia hutsa besterik ez zen berea. Argi dagoena da, egindako zerrendarekin bere gurasoak ados zeudela “gutunaren amaieran firmatu baitzuten-, jakingo ez duguna da ea Errege Magoek eskaerei benetan kasu egin zieten.\nMagoen inguruko lehen aipamena orain dela mende askotakoa den arren,\nopariek alaitzen duten ume eta ez-hain umeei bideratutako ospakizun honi\nXIX. mendearen erdialdera eman zitzaion hasiera.\nzergatia? Batek daki. Kuriosoa dena da, orain dela mende eta erditik,\ngizarte osoko zoko ezberdin eta ugarietako haurrak engainatzen ditugula.\nIruzur honi itxura emateko, ahalmen ekonomikoa ezinbestekoa izango da,\neta ahalmen hau familia batetik bestera edo etxe batetik bestera oso\nezberdina izan da beti. Egun nabaria bada, pentsa nola izango zen\ndago, ospakizunari hasiera eman zitzaion unetik ume askori izugarrizko\nilusioa piztu zitzaiela. Eskatu, ezin jakin hauetako bakoitzak zer\neskatu izan duen, baina ez dago zalantzarik ume batetik bestera izaki\nmagiko hauek sortutako ilusioaren prezioa oso ezberdina dela. Bestela,\ngalde diezaiotela Espainiako Erregearen alabari edo edozein kaletar\nbiztanle xume baten seme-alabek zer eskatzen zuten ez digu esaten Udal\nArtxiboak, baina bai Aldamar jauregiko alaba gazteak zer eskatzen zuen.\nGetariako soto partikular batean aurkitutako gutun baten hasierak honela\ndio: “Yo Blanquita Aragón y Carrillo de Albornoz Barroeta Aldamar y\nElio expongo . . .”\nhorretan 6 urte zituen aztergai dugun gutunaren egilea den honek.\nBlanca Carrillo de Albornozen alaba zen, Torres Etxeko markesarena\nalegia. Estatus altuko familia hau Aldamar jauregian bizi izan zela\njakina da, Torres Etxeko markesgoaren bizilekua izan baitzen urte\naskoan. Aurreko lerroetan aipatu bezala, ahalmen ekonomiko handia\nzeukatela ukaezina da, eta “Blanquitak” osatu zuen oparien zerrenda da\nhorren isla garbiena:\n– Kolore askotako arropak dituen panpina, eraztun urdin turkesa eta gozokiz betetako zakua, besokoa eta belarritakoak beretzat.\n– Velazquezen eta Holbeinen artelanak eta eraztuna bere aitarentzat.\n– Belusezko gorbata berde iluna, jantzia, txapela, Ama Birjinaren irudi urdina eta Jesusen irudi arrosa amarentzat.\n– Astotxo bat eta kolore askotako arropak dituen panpina eta eserita ibiltzeko orgatxo bat Pepito anaiarentzat.\n– Txakurtxo bat Cesarin anaiarentzat.\n– Zetazko gorbata eta Ama Birjinaren irudi bat amonarentzat.\n– Perlita zuriz betetako urrezko jostorratz bat, aingerutxoen irudi txuria, jantzi beltza eta txapela Constancerentzat.\n– Jostailuak ume behartsuentzat.\nurrian aipatutako alfabetizazioaren gaia, denboran salto bat emanda,\neta euskara erlazionatuko ditugu 1970eko hamarkadan. Abenduan euskararen\ngaia jorratzearen zergatia argia dela esan daiteke, hil honetako 3.\negunean ospatzen baitugu Euskararen Nazioarteko Eguna.\nden moduan, XX. mendean gure hizkuntzaren osasuna oso aldakorra izan da\narrazoi ezberdinak direla medio. Urrian esan bezala, XIX. mendearen\namaieran euskara ia hezkuntzatik at zegoen, ekimen pribatuaren bidezko\neskola planteamenduak agertzen joan arren. 1857etik 1970era bitartean\nindarrean egon zen Moyanoren legeak gaztelaniazko gramatikaren\nderrigorrezko irakaskuntza ezarri zuen espainiar lurralde osoan.\nHego Euskal Herriko hiru probintziek Euskal Herriko Mankomunitatea\nsortzeko bideari ekin zioten, eta horren isla dira Gipuzkoa eta Bizkaiko\nDiputazioetako administrazioan euskararen erabilera dokumentatu izana.\n1918an Eusko Ikaskuntza, 1919an Euskaltzaindia eta 1927an Euskaltzaleak\nelkartea sortu ziren. Bigarren errepublika izango da erabilerari\ndagokionez ordura arteko aro garrantzitsuena.\nZibilaren ondoriozko Francoren agintaldiaren garaiak atzerapauso\nnabarmena suposatu zuen. Guda Zibilean eroritako azken euskal\nlurraldearekin batera, euskarak hilabete gutxi batzuetan gozatutako\nofizialtasuna ere galdu zuen. Ofizialtasuna galtzeaz gain, hizkuntza\nbera erabiltzeko mugak handituz joan ziren. Gerra ondoreneko urteetan,\neuskara irakasten jarraitu zuten gutxi batzuk, oso baldintza zail eta\nbultzatuta, 1966an euskaraz alfabetatzeko lehen kanpaina jarri zen\nmartxan, eta urte honetan jarri ziren AEK-ren (Alfabetatze eta\nEuskalduntze Kordinakundea) eraikuntzaren lehen harriak.\nheriotzak eta diktaduraren erorketak euskarari bideak ireki zizkiola\nesan daiteke, pixkanaka, erakunde publikoen aldetik euskararen\nalfabetatze prozesuan erraztasunak eskaini baitziren. 1976ko otsailaren\n26ko 573/1976 Errege Dekrektuaren bidez gobernuaren onarpena lortu zuen\nEuskaltzaindiak. Hortik aurrera, aipatutako erakundeak bere eragina\nhanditu egin zuen nabarmen. Horren erakusgarri dugu Getarian jazotakoa.\nUdal akten arabera, 1976ko azaroaren 30ean Ignacio Zulaicak , “profesor\ntitulado por la Academia de la Lengua Vasca”, baimena jaso zuen Eskola\nNazionalen lehendakariaren eskutik, Hezkuntza eta Zientzien\nDelegazioaren bidez, euskarazko alfabetizazio klaseak eman ahal izateko\nzehazki aipatzen ez den Elkano kaleko lokal batean. Baldintza bakarra\njarri zitzaion, erabili beharreko materialaren gastuak berak ordaintzea.


Handizkako salmenta beroa beira-zuntzezko isolamendu arina alde bakarreko eskailera fabrikatzaileak eta hornitzaileak | ABC\nSalmenta beroa beira-zuntzezko isolamendu arina alde bakarreko eskailera\nAbctools-ek sortutako FG207-T elektrikoaren inguruan erabil daitekeen beira-zuntzezko eskailera bat da. 8 hazbeteko luzera du eta 7 eskailera ditu, altuera irekia 2302 mm da, altuera itxia 2408 mm da eta pisua 10,3 kg da. Kargaren kalifikazioa II motakoa da, hau da, 225 libra. Produktu hau CSA eta ANSI arauetara iritsi da alderdi guztietan, eta horietako asko Kanadara, Estatu Batuetara eta beste herrialde batzuetara esportatzen dira.\nFG207-T eskailera tolesgarria da. Erabiltzen ez denean tolestu eta biltegiratu daiteke lekua hartu gabe. Tresnaren zirrikitua dago goialdean. Tresna asko hobi handi eta txikietan jar daitezke. Erremintaren zirrikituaren aldetik irteten den apal bat ere badago. Apal hori izateak lana errazten du. Adibidez, margotzen duzunean, pintura ontzia apalean jar dezakezu, ez duzu ontzia esku batekin eta eskuila bestearekin lan egiteko.\n1. Eskailera egitura FRP materialez egina dago, elektrizitatearen inguruan erabil daitekeena.\n2. Goiko aldean erreminta zirrikitua dago, hainbat tresna eduki ditzakeena.\n3. Alboko apalak tresna handiak jar ditzake, hala nola pintura ontziak, lana errazagoa eta eraginkorragoa izan dadin.\n4. Beheko gomazko oinek eskailera egonkorrago bihurtzen dute.\nAlde bakarreko beira-zuntzezko eskaileren serie ugari dago Abctools-en, zein serie aukeratu behar ditut?\nLehenik eta behin, argitu zure salmenta merkatua. Europako merkatuan saltzen baduzu, aukeratu alde bakarreko beira-zuntzezko eskailerak EFG2 ** eta EFG2 ** C serieak. Kanadan, Estatu Batuetan eta beste herrialde batzuetan saltzen baduzu, aukeratu beste produktu sorta bat. Bigarrenik, aukeratu karga-maila eta lan-altueraren arabera eta osagarrien beharren arabera:\nFG3 ** serieko karga kalifikazioa 200 kg / 91 kg da, eta erremintaren zirrikitua goian du;\nFG2 ** - T serieak 225 kg / 91 kg-ko karga du, erremintaren zirrikitua goian eta apalategia alboan dituelarik;\nFG1 ** serieko karga edukiera 250lbs / 113kg da, eta erremintaren zirrikitua goian du;\nFGH1 ** serieko karga edukiera 300lbs / 136kg da, erremintaren zirrikitua goian duela;\nFGHA1 ** serieko karga-ahalmena 170 kg / 375 libra da, eta erremintaren zirrikitua goian du;\nEFG2 ** serieak 330 kg / 150 kg-ko karga-ahalmena du, eta ez dago erremintaren zirrikiturik goialdean;\nEFG2 ** C serieak 330 kg / 150 kg-ko karga-ahalmena du, eta goiko aldean tresna-zirrikitua du;\nAurreko: Eskailera igotzeko eskailera CSA ANSIk onartutako erabilera anitzeko 5 urrats bakarreko beira-zuntzezko eskailera\nHurrengoa: 6 ft motako IA 300 kiloko karga-edukiera beirazko zuntzezko eskailera duen triangelu tolesgarria\n225 kiloko eskailera\n6 oin motako IA 300 kiloko karga edukiera tolesgarri tolesgarria ...\nEtxerako Apalategiak Logelako apalategiak Apalategia Biltegiratze apal txikia Apalategi komertzialak Biltegiratze apal zuria


Espainiako aurrekontuak, Kongresuan | Politika | Berria\nEspainiako aurrekontuak, Kongresuan\nMADRIL. Espainiako Gobernuak Kongresuan aurkeztu du 2022ko aurrekontuen egitasmoa, eta, urrats horrekin, ekin dio proiektua onartzeko edo atzera botatzeko prozesuari. Espainiako Ogasun eta Funtzio Publikoko ministro Maria Jesus Monterok esan duenez, «datozen belaunaldietan inbertitzea» eta «gizarte bidezkoago batean aurrera egitea» dira aurrekontuen helburu nagusiak: «Erdi mailako klasea zabaldu nahi dugu, eta egin duen esfortzua itzuli egin nahi diogu, krisia arrakastaz gaindi dezan».\nEspainiako Estatuak ia 280.000 milioi euroren diru sarrerak aurreikusten ditu: aurreko urtean baino %10,8 gehiago. Zirriborroan 11.316 milioi euro agertzen dira industria eta energia politikak sustatzeko, eta beste 11.841 azpiegituretarako.


Ibilaldi gidatua (Basauri): Soloartetik Urbira. #basaurikoarbolak aztertzen - Ekologistak Martxan - Euskal Herria\nIbilaldi gidatua (Basauri): Soloartetik Urbira. #basaurikoarbolak aztertzen\n← Hitzaldia (Basauri): Y Vasca, todo lo que siempre quiso saber y nunca se atrevió a preguntar Ega ibaia garbitzea (Lizarra) →